title: Smernica Európskeho Parlamentu A Rady 94/62/ES z 20. decembra 1994 o obaloch a odpadoch z obalov

text:
Dôležité právne oznámenie

|

31994L0062

Úradný vestník L 365 , 31/12/1994 S. 0010 - 0023 Fínske špeciálne vydanie: Kapitola 15 Zväzok 13 S. 0266  Švédske špeciálne vydanie: Kapitola 15 Zväzok 13 S. 0266

		Smernica Európskeho Parlamentu A Rady 94/62/ESz 20. decembra 1994o obaloch a odpadoch z obalovEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 100a,so zreteľom na návrh Komisie [1],so zreteľom na stanovisko Hospodárskeho a sociálneho výboru [2],konajúc v súlade s postupom ustanoveným v článku 189b zmluvy [3],keďže by sa odlišné vnútroštátne právne predpisy ohľadom hospodárstva obalov a odpadov z obalov mali harmonizovať, aby sa na jednej strane predchádzalo ich vplyvom na životné prostredie, alebo sa tento vplyv obmedzil, zabezpečujúc tak vysokú úroveň ochrany životného prostredia a na strane druhej zabezpečilo fungovanie vnútorného trhu a aby sa vyhlo prekážkam v obchode a deformovaniu a obmedzovaniu hospodárskej súťaže vo vnútri spoločenstva;keďže najlepším prostriedkom ako predchádzať tvorbe odpadov z obalov, je znižovať celkové množstvo obalov;keďže vo vzťahu k cieľom tejto smernice je dôležité uznávať všeobecnú zásadu, že opatrenia prijaté na ochranu životného prostredia v jednom členskom štáte by nemali nepriaznivo ovplyvniť možnosti iného členského štátu dosiahnuť ciele smernice;keďže obmedzovanie odpadu je nevyhnutné pre trvalo udržateľný rast, ktorý požaduje Zmluva o Európskej únii;keďže táto smernica by mala pokrývať všetky druhy obalov umiestnených na trh a všetky odpady z obalov, a preto by mala byť zrušená smernica Rady 85/339/EHS z 27. júna 1985 o nádobách na tekutiny pre ľudskú spotrebu [4];keďže obaly majú dôležitú sociálnu a hospodársku funkciu a opatrenia tejto smernice by sa preto nemali uplatňovať tak, aby nimi boli dotknuté iné relevantné právne požiadavky ovplyvňujúce kvalitu a dopravu obalov alebo baleného tovaru;keďže v súlade so stratégiou spoločenstva pre odpadové hospodárstvo, vyloženej v rezolúcii Rady zo 7. mája 1990 o odpadovej politike [5] a v smernici Rady 75/442/EHS z 15. júla 1975 o odpadoch [6]; by hospodárstvo obalov a odpadov z obalov malo obsahovať ako hlavnú prioritu predchádzanie vzniku odpadov z obalov a ako dodatočné základné princípy opakované využívanie obalov, recykláciu a ďalšie formy zhodnocovania odpadov z obalov a redukovať tak konečné zneškodňovanie týchto odpadov;keďže, pokiaľ sa neuskutoční vedecký a technický pokrok zhodnocovacích postupov, opätovné používanie a recyklácia by sa mali uprednostňovať pokiaľ ide o environmentálne vplyvy; keďže to vyžaduje od členských štátov vytvorenie systémov zaručujúcich návrat použitých obalov i odpadov z obalov; keďže posudzovania životných cyklov by sa mali čo najskôr ukončiť, aby sa mohlo zdôvodniť zreteľné rozčlenenie na opätovne použiteľné, recyklovateľné a zhodnocovateľné obaly;keďže predchádzanie vzniku odpadov z obalov by sa malo uskutočňovať prostredníctvom vhodných opatrení vrátane podnetov členských štátov podniknutých v súlade s cieľmi tejto smernice;keďže členské štáty môžu podporovať v súlade so zmluvou systémy opätovného používania obalov, ktoré sa môžu opätovne použiť environmentálne vhodným spôsobom, aby sa zužitkoval prínos týchto systémov pre ochranu životného prostredia;keďže z hľadiska životného prostredia by sa mala recyklácia považovať za dôležitú časť zhodnocovania, najmä so zreteľom na obmedzovanie spotreby energie a primárnych surovinových zdrojov a konečného zneškodňovania odpadov;keďže energetické zhodnotenie je jedným z účinných prostriedkov zhodnocovania odpadov z obalov;keďže ciele stanovené na zhodnocovanie a recykláciu odpadov z obalov v členských štátoch by sa mali vymedziť v určitom rozsahu tak, aby sa zohľadnili rozličné situácie v členských štátoch a aby sa predišlo vytvoreniu prekážok v obchodovaní a deformovaniu hospodárskej súťaže;keďže na dosiahnutie strednodobých výsledkov a poskytnutie potrebnej dlhodobej perspektívy pre hospodárskych operátorov, spotrebiteľov a verejné inštitúcie je potrebné stanoviť strednodobé termíny na dosiahnutie vyššie uvedených cieľov a určiť dlhodobé termíny pre ciele, o ktorých sa rozhodne v neskoršom štádiu s výhľadom ich podstatného zvyšovania;keďže Európsky parlament a Rada by mali na základe správ Komisie preskúmať praktické skúsenosti získané v členských štátoch pri činnosti smerujúcej k vyššie uvedeným cieľom a zistenia vedeckého výskumu a hodnotiacich techník akou je ekologická rovnováha;keďže by sa členským štátom, ktoré majú alebo ktoré si stanovia programy presahujúce takéto ciele, malo umožniť nasledovať tieto ciele v záujme vysokej ochrany životného prostredia pod podmienkou, že sa tieto opatrenia vyhnú poruchám na vnútornom trhu a nezabránia ostatným štátom dodržiavať túto smernicu; keďže Komisia by mala po vhodnej verifikácii potvrdiť takéto opatrenia;keďže na druhej strane určitým členským štátom možno dovoliť za určitých okolností schváliť nižšie ciele pod podmienkou, že dosiahnu minimálny cieľ pre zhodnocovanie v rámci bežného termínu a štandardné ciele v neskoršom termíne;keďže hospodárstvo obalov a odpadov z obalov vyžaduje od členských štátov vytvoriť systémy pre návratnosť, zber a zhodnotenie; keďže takéto systémy by mali byť prístupné účasti všetkých zainteresovaných strán a navrhnuté tak, aby sa predišlo znevýhodneniu dovozných výrobkov a prekážkam v obchode alebo deformácii hospodárskej súťaže a zaistila maximálna možná návratnosť obalov a odpadov z obalov v súlade so zmluvou;keďže vydanie značiek spoločenstva pre obaly vyžaduje ďalšie štúdie, ale malo by sa o ňom rozhodnúť v blízkej budúcnosti v spoločenstve;keďže, aby sa minimalizoval vplyv obalov a odpadov z obalov na životné prostredie a aby sa vyhlo prekážkam v obchode a deformáciám hospodárskej súťaže, je potrebné tiež definovať základné požiadavky určujúce zloženie a opätovne použiteľný a zhodnotiteľný charakter obalov (vrátane recyklovateľnosti);keďže prítomnosť jedovatých kovov a iných látok v obaloch by sa mala obmedziť so zreteľom na ich environmentálne vplyvy (najmä s ohľadom na ich pravdepodobnú prítomnosť v emisiách alebo v popolčeku pri spaľovaní odpadu alebo vo výluhoch pri skládkovaní obalov); keďže ako prvé opatrenie pri redukcii toxicity odpadov z obalov je nevyhnutné predchádzať pridávaniu jedovatých ťažkých kovov do obalov a zabezpečiť, aby takéto látky neboli uvoľnené do životného prostredia s vhodnými výnimkami ktoré by mala určiť Komisia v konkrétnych prípadoch podľa postupov výboru;keďže, ak sa má dosiahnuť vysoká úroveň recyklácie a má sa predísť zdravotným a bezpečnostným problémom ľudí, ktorí budú zbierať a spracovávať odpady z obalov, je nevyhnutné aby sa takýto odpad triedil už pri zdroji;keďže požiadavky na výrobu obalov by sa nemali vzťahovať na obaly použité na výrobky pred nadobudnutím platnosti tejto smernice; keďže sa požaduje aj prechodné obdobie na uvedenie obalov na trh;keďže pri načasovaní ustanovení o umiestnení obalov na trh, ktoré spĺňajú všetky nevyhnutné požiadavky, by sa mal vziať do úvahy fakt, že európske normy sa pripravujú príslušným normalizačným orgánom; keďže však ustanovenia týkajúce sa dôkazov súladu národných noriem by sa mali uplatňovať bez zbytočného odkladu;keďže by sa mala podporovať príprava európskych noriem pre nevyhnutné požiadavky a iné súvisiace otázky;keďže opatrenia zabezpečované touto smernicou obsahujú rozvoj kapacít na zhodnocovanie a recykláciu a trhových odbytísk pre recyklované baliace materiály;keďže zahrnutie recyklovaných materiálov do obalov by nemalo byť v rozpore s príslušnými predpismi o hygiene, zdraví a bezpečnosti spotrebiteľa;keďže na monitorovanie vykonania cieľov tejto smernice sú potrebné údaje o obaloch a odpadoch z obalov z celého spoločenstva;keďže je nevyhnutné, aby si všetci zainteresovaní do výroby, používania, dovozu a distribúcie obalov a zabalených výrobkov viac uvedomovali rozsah v akom sa obaly stávajú odpadmi a že v súlade so zásadou "znečisťovateľ platí" prijmú zodpovednosť za tento odpad; keďže rozvoj a vykonanie opatrení zabezpečovanými touto smernicou bude obsahovať a požadovať prípadne úzku spoluprácu všetkých partnerov v duchu spoločnej zodpovednosti;keďže spotrebitelia hrajú kľúčovú úlohu v manažmente obalov a odpadov z obalov, majú byť primerane informovaní, aby prispôsobili svoje správanie a postoje;keďže začlenenie špeciálnej kapitoly o manažmente obalov a odpadov z obalov do programov odpadového hospodárstva požadovaných v súlade so smernicou 75/442/EHS prispeje k účinného vykonania tejto smernice;keďže na podporu dosiahnutia cieľov tejto smernice môže byť vhodné pre spoločenstvo a členské štáty využiť hospodárske nástroje v súlade s ustanoveniami zmluvy, aby sa tak vyhlo novým formám protekcionizmu;keďže členské štáty by mali, bez toho aby bola dotknutá smernica Rady 83/189/EHS z 28. marca 1983 stanovujúca postup na zabezpečovanie informácií v oblasti technických noriem a predpisov [7] upovedomiť Komisiu o návrhoch všetkých opatrení ktoré plánujú schváliť ešte pred ich prijatím, takže sa bude dať určiť, či sú alebo nie sú v súlade so smernicou;keďže prispôsobenie vedeckému a technickému pokroku identifikačného systému obalov a formátov týkajúcich sa databázového systému by mala zaistiť Komisia podľa postupu výboru;keďže je potrebné zabezpečiť prijatie konkrétnych opatrení na vyriešenie akýchkoľvek ťažkostí, ktoré sa vyskytnú pri vykonaní tejto smernice, prípadne aj v súlade s tým istým postupom výboru,PRIJALI TÚTO SMERNICU:Článok 1Ciele1. Cieľom tejto smernice je zharmonizovať vnútroštátne opatrenia týkajúce sa hospodárenia s obalmi a s odpadmi z obalov, aby sa na jednej strane zabránilo ich vplyvu na životné prostredie všetkých členských štátov ako aj iných krajín alebo sa takýto vplyv znížil a to vysokou úrovňou ochrany životného prostredia a na druhej strane, aby sa zabezpečil funkčný vnútorný trh, aby sa vyhlo prekážkam v obchodovaní a deformácii a obmedzeniu hospodárskej súťaže v spoločenstve.2. Na tento účel táto smernica stanovuje opatrenia s cieľom znížiť produkciu odpadov z obalov a to prioritne, predchádzaním vzniku takýchto odpadov a dodatočne, stanovuje základný princíp opätovného použitia, recyklácie alebo iného spôsobu zhodnotenia odpadov z obalov a tak redukuje konečné zneškodňovanie takýchto odpadov.Článok 2Pôsobnosť1. Do pôsobnosti smernice patria všetky obaly uvedené na trh spoločenstva a všetky odpady z obalov, či už sú použité alebo uvoľnené na priemyselnej, obchodnej úrovni, v úrade, obchode, službách alebo domácnosti bez ohľadu na použitý materiál.2. Táto smernica nemení existujúce požiadavky na kvalitu obalov, ktoré sa týkajú bezpečnosti, ochrany ľudského zdravia a hygieny baleného výrobku alebo existujúce požiadavky na prepravu alebo ustanovenia smernice Rady 91/689/EHS z 12. decembra 1991 o nebezpečných odpadoch [8].Článok 3DefinícieNa účely tejto smernice:1. "Obaly" sú všetky výrobky z ľubovoľného materiálu a ľubovoľných vlastností, ktoré sú používané na obalenie, ochranu, nakladanie, dodávanie a uvádzanie tovarov, od surovín po výrobky, od výrobcu po užívateľa alebo spotrebiteľa. "Nevratné" časti používané na tie isté účely sú tiež považované za obaly."Obaly" sú len:a) spotrebiteľský obal alebo primárny obal, t. j. obal určený na to, aby vytvoril predajnú jednotku pre konečného užívateľa alebo spotrebiteľa na mieste nákupu;b) skupinový obal alebo sekundárny obal, t. j. obal určený na to, aby vytvoril v bode nákupu skupinu predajných jednotiek určitého počtu, či už sa takto bude neskôr predávať konečnému užívateľovi alebo spotrebiteľovi alebo či slúži len na doplnenie na mieste predaja; môže sa z výrobku odstrániť bez porušenia jeho vlastností;c) prepravný obal alebo terciálny obal, t. j. obal, ktorý je určený na nakladanie a prepravu určitého množstva predajných jednotiek alebo skupinových obalov s cieľom predchádzať fyzickému poškodeniu pri nakladaní a preprave. Cestné, železničné, lodné a letecké kontajnery nie sú prepravné obaly;2. "odpady z obalov" sú všetky obaly alebo obalový materiál, ktorý zodpovedá definícii odpadu v smernici 75/442/EHS okrem zvyškov pri výrobe;3. "hospodárenie s odpadmi z obalov" je hospodárenie s odpadom, ako je definované v smernici 75/442/EHS;4. "predchádzanie" je znižovanie množstva a škodlivosti pre životné prostredie:- materiálov a zložiek, ktoré obaly a odpady z obalov obsahujú,- obalov a odpadov z obalov na úrovni výroby, predaja, distribúcie, využitia a eliminácie,najmä pri vývoji "čistých" výrobkov a technológií;5. "opätovné použitie" je každý úkon, pri ktorom je obal, ktorý bol pôvodne určený a navrhnutý plniť počas svojho životného cyklu minimálny počet ciest a obehov, opätovne naplnený alebo použitý na ten istý účel, na ktorý bol určený a to s alebo bez podpory pomocných výrobkov na trhu, ktoré umožňujú, aby bol obal opätovne naplnený; takýto opätovne použitý obal sa stane odpadom z obalov, ak už nie je opätovne použitý;6. "zhodnotenie" je každá aplikovateľná operácia podľa prílohy II.B smernice 75/442/EHS;7. "recyklácia" je každé opätovné spracovanie odpadových materiálov vo výrobnom procese na pôvodné určenie alebo na iné účely vrátane organickej recyklácie, ale okrem energetického zhodnotenia;8. "energetické zhodnotenie" je použitie spaľovateľných odpadov z obalov s cieľom vyrábať energiu prostredníctvom priameho spaľovania s iným odpadom alebo bez neho s využitím tepla;9. "organická recyklácia" je aeróbne (kompostovanie) alebo anaeróbne (biometanizácia) nakladanie s biodegradovateľnou časťou odpadov z obalov za riadených podmienok a využitia mikroorganizmov, ktoré produkuje stabilizované organické zvyšky alebo metán. Skládka sa nepokladá za formu organickej recyklácie;10. "zneškodnenie" je každá aplikovateľná operácia podľa prílohy II A smernice 75/442/EHS;11. "hospodárski operátori" vo vzťahu k obalom sú dodávatelia obalových materiálov, výrobcovia a meniči obalov, plniči a užívatelia, dovozcovia, obchodníci a distribútori, orgány a verejnoprávne organizácie;12. "dobrovoľná dohoda" je formálna dohoda medzi kompetentnými orgánmi členských štátov a dotknutými hospodárskymi sektormi, ktorá je otvorená pre všetkých partnerov, ktorí sú ochotní plniť podmienky dohody s cieľom ďalej rozvíjať ciele tejto smernice.Článok 4Prevencia1. Členské štáty musia okrem opatrení na predchádzanie vzniku odpadov z obalov stanovených v článku 9 zabezpečiť aj zavedenie ďalších opatrení na prevenciu. Tieto opatrenia môžu byť prijaté ako národné programy alebo podobné akcie, prípadne aj za porady s hospodárskymi operátormi, a navrhnuté tak, aby zahŕňali a využívali opatrenia už urobené v smere prevencie tvorby odpadov z obalov. Musia sa zhodovať s cieľmi tejto smernice ako sú definované v článku 1 ods. 1.2. Komisia podporovaním vývoja vhodných európskych noriem podľa článku 10 pomôže podporiť prevenciu.Článok 5Členské štáty môžu podporovať systémy opätovného použitia obalov, ktoré môžu byť opätovne použité environmentálne vhodným spôsobom v súlade so zmluvou.Článok 6Zhodnocovanie a recyklácia1. Na splnenie úloh tejto smernice urobia členské štáty potrebné opatrenia na dosiahnutie nasledovných cieľov na celom svojom území;a) do piatich rokov odo dňa, kedy táto smernica musí byť zavedená do vnútroštátnych právnych predpisov, sa bude zhodnocovať najmenej 50 % a najviac 65 % celkovej hmotnosti odpadov z obalov;b) v rámci tohto všeobecného cieľa, v tom istom časovom limite, sa bude recyklovať najmenej 25 % a najviac 45 % celkovej hmotnosti obalových materiálov obsiahnutých v odpade z obalov a to pre každý materiál minimálne 15 % jeho hmotnosti;c) do desiatich rokov odo dňa, kedy táto smernica musí byť zavedená do vnútroštátnych právnych predpisov, sa bude zhodnocovať a recyklovať také percento odpadov z obalov, aké určí Rada v súlade s odsekom 3 písm. b) tak, aby podstatne zvýšila ciele uvedené v písmenách a) a b).2. Členské štáty majú vo vhodných prípadoch podporovať používanie materiálov získaných z recyklovaného odpadu z obalov na výrobu obalov a iných výrobkov.3. a) Európsky parlament a Rada na základe vnútorných správ Komisie a štyri roky po dni uvedenom v odseku 1 písm. a) na základe záverečnej správy preskúmajú praktické skúsenosti členských štátov získané pri realizácii cieľov uvedených v odsekoch 1 písm. a) a b) a 2 a závery vedeckých výskumov a hodnotiacich techník ako eko-bilancie.b) Rada prostredníctvom kvalifikovanej väčšiny a na návrh Komisie, najneskôr šesť mesiacov pred koncom prvej päťročnej fázy uvedenej v odseku 1 písm. a) určí ciele pre druhú päťročnú fázu uvedenú v odseku 1 písm. c). Tento postup sa potom bude opakovať každých päť rokov.4. Členské štáty uverejňujú opatrenia a ciele uvedené v odseku 1 písm. a) a b) a vedú v tomto smere informačnú kampaň pre verejnosť a hospodárskych operátorov.5. Grécko, Írsko a Portugalsko sa môžu z dôvodu ich špecifickej situácie, t. j. s ohľadom na veľký počet malých ostrovov, rozsiahle roľnícke a horské oblasti a nízku úroveň spotreby obalov v súčasnosti rozhodnúť:a) najneskôr päť rokov odo dňa vykonania tejto smernice dosiahnuť nižšie ciele ako sú stanovené v odseku 1 písm. a) a b), pričom musia dosiahnuť najmenej 25 % pre zhodnotenie;b) súčasne posunúť na neskôr termín dosiahnutia cieľov stanovených v odseku 1 písm. a) a b), pričom termín nesmie prekročiť 31. december 2005.6. Členské štáty, ktoré majú alebo budú mať vytýčené programy, ktoré prekračujú ciele stanovené v odseku 1 písm. a) a b) a ktoré majú zodpovedajúce kapacity na recykláciu a zhodnocovanie môžu realizovať svoje ciele v záujme vysokej úrovne ochrany životného prostredia za podmienok, že ich opatrenia nespôsobia narušenie vnútorného obchodu a nebudú brániť prispôsobeniu ostatných členských štátov smernici. Členské štáty informujú o tomto Komisiu. Komisia potvrdí tieto opatrenia po tom, ako v spolupráci s členskými štátmi overí, že sú v zhode s horeuvedenými podmienkami a neobsahujú svojvoľnú diskrimináciu alebo skryté obmedzovanie obchodu medzi členskými štátmi.Článok 7Systémy návratu, zberu a zhodnotenia1. Členské štáty urobia potrebné opatrenia, aby zabezpečili vytvorenie systémov, ktoré zabezpečia:a) návrat a/alebo zber použitých obalov a/alebo odpadov z obalov od spotrebiteľa, iného konečného užívateľa alebo z prúdu odpadov s cieľom ukončiť ho najvhodnejšou alternatívou odpadového hospodárstva;b) opätovné použitie alebo zhodnotenie vrátane recyklácie zozbieraných obalov a/alebo odpadov z obalov,aby dosiahli ciele stanovené touto smernicou.Systémy sú otvorené pre účasť hospodárskych operátorov dotknutých sektorov a pre účasť príslušných verejných inštitúcií. Takisto sa vzťahujú na dovážané výrobky, nediskriminujú ich ani podrobnými opatreniami ani poplatkami za prístup do systému a sú navrhnuté tak, aby nevytvárali bariéry v obchode alebo nedeformovali hospodársku súťaž v súlade so zmluvou.2. Systémy uvedené v odseku 1 sú súčasťou politiky, ktorá pokrýva všetky obaly a odpady z obalov a berú do úvahy najmä požiadavky týkajúce sa ochrany životného prostredia a zdravia spotrebiteľov, bezpečnosti a hygieny; ochrany kvality, autentickosti a technických charakteristík balených tovarov a použitých materiálov a ochrany priemyselných a komerčných majetkových práv.Článok 8Systém označovania a identifikácie1. Rada najneskôr do dvoch rokov po nadobudnutí platnosti tejto smernice rozhodne v súlade s podmienkami stanovenými v Zmluve o označovaní obalov.2. Aby sa uľahčil zber, opätovné použitie a zhodnocovanie vrátane recyklácie, označia sa na obale vlastnosti použitého obalového materiálu s cieľom identifikácie a klasifikácie v dotknutom priemysle.Z tohto dôvodu Komisia najneskôr 12 mesiacov po nadobudnutí platnosti tejto smernice určí na základe prílohy č. I a v súlade s postupom stanoveným v článku 21 číslovanie a skratky, na ktorých bude založený identifikačný systém a v súlade s tým istým postupom určí materiály, ktoré sa v rámci identifikačného systému budú označovať.3. Obal nesie vhodné označenie na samotnom obale alebo na nálepke. Je jasne viditeľné a ľahko čitateľné. Označenie je vhodne trvanlivé a stále, aj po otvorení obalu.Článok 9Základné požiadavky1. Členské štáty zabezpečia, aby sa tri roky odo dňa nadobudnutia platnosti tejto smernice mohli umiestniť na trh iba obaly, ktoré spĺňajú všetky základné požiadavky stanovené touto smernicou vrátane prílohy č. II.2. Odo dňa uvedeného v článku 22 ods. 1 členské štáty dosiahnu u obalov zhodu so všetkými základnými požiadavkami stanovenými v tejto smernici vrátane prílohy č. II a to:a) s relevantnými harmonizovanými normami, ktorých referenčné čísla sa uverejňujú v Úradnom vestníku Európskych spoločenstiev. Členské štáty uverejňujú referenčné čísla národných noriem, ktorými prevzali tieto harmonizované normy;b) s relevantnými národnými normami uvedenými v odseku 3, ak na území platnosti týchto noriem nie sú platné harmonizované normy.3. Členské štáty oznamujú Komisii znenie svojich národných štandardov podľa odseku 2 písm. b), ktoré vyhovujú požiadavkám uvedeným v tomto článku. Komisia sprístupní tieto texty ostatným členským štátom.Členské štáty uverejňujú referencie týchto noriem. Komisia zabezpečí, aby sa uverejňovali v Úradnom vestníku Európskych spoločenstiev.4. Ak členský štát alebo Komisia rozhodne, že normy uvedené v odseku 2 nie sú úplne v súlade so základnými požiadavkami uvedenými v odseku 1, Komisia alebo dotknutý členský štát predloží vec výboru ustanovenému smernicou 83/189/EHS s uvedením dôvodov. Výbor bezodkladne vyjadrí svoj názor.Komisia vychádzajúc z názoru výboru informuje členské štáty, či je potrebné tieto normy stiahnuť z publikácií podľa odseku 2 a 3 alebo nie.Článok 10ŠtandardizáciaKomisia vo vhodných prípadoch podporuje prípravu európskych noriem vzťahujúcich sa k základným požiadavkám uvedeným v prílohe č. II.Komisia podporuje najmä prípravu európskych noriem týkajúcich sa:- kritérií a metodík na analýzu životného cyklu obalov,- metód merania a overovania prítomnosti ťažkých kovov a iných nebezpečných látok v obaloch a ich uvoľňovania z obalov a odpadov z obalov do životného prostredia,- kritérií minimálneho obsahu recyklovaného materiálu v obaloch pre príslušné typy obalov,- kritérií recyklačných metód,- kritérií metód kompostovania a výroby kompostu,- kritérií označovania obalov.Článok 11Hladiny koncentrácie ťažkých kovov v obaloch1. Členské štáty zabezpečia, aby suma hladín koncentrácie olova, kadmia, ortuti a šesťmocných zlúčenín chrómu v obaloch a odpadoch z obalov neprekročila nasledujúce:- 600 ppm váhy dva roky po dátume uvedenom v článku 22 bod i);- 250 ppm váhy tri roky po dátume uvedenom v článku 22 bod i);- 100 ppm váhy päť rokov po dátume uvedenom v článku 22 bod i).2. Hladiny koncentrácie uvedené v odseku 1 neplatia pre obaly vyrábané výlučne z oloveného krištáľového skla ako je stanovené v smernici 69/493/EHS [9].3. Komisia v súlade s postupom stanoveným v článku 21 určí:- podmienky, za ktorých horeuvedené hladiny koncentrácie neplatia pre recyklované materiály a výrobky v uzavretom a riadenom cykle,- typy obalov, ktoré sú vyňaté z požiadaviek v odseku 1, tretia zarážka.Článok 12Informačné systémy1. Členské štáty urobia potrebné opatrenia, aby zabezpečili vytvorenie databáz o obaloch a odpadoch z obalov na harmonizovanom základe s cieľom umožniť členským štátom a Komisii monitorovať realizáciu cieľov stanovených touto smernicou.2. Preto databázy poskytujú najmä informácie o veľkosti, vlastnostiach a vývoji toku obalov a odpadov z obalov (vrátane informácií o toxicite alebo nebezpečnosti obalových materiálov a zložiek použitých na ich výrobu) na úrovni jednotlivých členských štátov.3. Na účel harmonizácie charakteristík a uvádzania vytvorených údajov a aby údaje boli kompatibilné, členské štáty poskytnú získané údaje Komisii vo formáte, ktorý Komisia schváli rok po dni nadobudnutia platnosti tejto smernice na základe prílohy č. III, v súlade s postupom stanoveným v článku 21.4. Členské štáty berú pri poskytovaní podrobných údajov do úvahy najmä problémy malých a stredných podnikov.5. Získané údaje sa sprístupnia v národných správach podľa článku 17 a aktualizujú sa v nasledujúcich správach.6. Členské štáty požadujú od všetkých hospodárskych operátorov, aby poskytli kompetentným úradom spoľahlivé údaje zo svojho sektoru ako to požaduje tento článok.Článok 13Informácie pre užívateľov obalovČlenské štáty urobia opatrenia do dvoch rokov od dátumu uvedeného v článku 22 ods. 1, aby zabezpečili, že užívatelia obalov vrátane jednotlivých spotrebiteľov dostanú potrebné informácie o:- systémoch návratu, zberu a zhodnocovania pre nich dostupných,- svojej účasti na opätovnom použití, zhodnocovaní a recyklácii obalov a odpadov z obalov,- význame označení na obaloch, ktoré sa na trhu vyskytujú,- príslušných častiach programov odpadového hospodárstva pre obaly a odpady z obalov podľa článku 14.Článok 14Programy odpadového hospodárstvaČlenské štáty v zhode s cieľmi a opatreniami uvedenými v tejto smernici zahrnú do programov odpadového hospodárstva požadovaných podľa článku 17 smernice 75/442/EHS osobitnú kapitolu o hospodárení s obalmi a odpadmi z obalov vrátane opatrení urobených podľa článkov 4 a 5.Článok 15Hospodárske nástrojeRada prijme na základe príslušných ustanovení zmluvy hospodárske nástroje na podporu vykonania cieľov stanovených touto smernicou. Ak takéto opatrenia neexistujú, členské štáty môžu v súlade s princípmi, ktorými sa riadi environmentálna politika spoločenstva, medzi inými princíp "znečisťovateľ platí", prijať opatrenia na vykonanie týchto cieľov.Článok 16Ohlasovanie1. Členské štáty bez porušenia smernice 83/189/EHS a pred prijatím opatrení ohlásia Komisii návrh opatrení, ktoré chcú prijať v rámci tejto smernice, okrem finančných opatrení, ale vrátane technických špecifikácií spojených s finančnými opatreniami, ktoré podporujú súlad s takýmito technickými špecifikáciami, aby boli zhodnotené podľa existujúcich opatrení a v každom prípade sledujúc postup stanovený horeuvedenou smernicou.2. Ak je navrhované opatrenie technického charakteru aj v zmysle smernice 83/189/EHS, dotknutý členský štát môže, sledujúc postup ohlasovania stanovený touto smernicou, poukázať na to, že ohlásenie je tiež platné pre smernicu 83/189/EHS.Článok 17Povinnosť podávať správyČlenské štáty podávajú Komisii správy o uplatňovaní tejto smernice podľa článku 5 smernice Rady 91/692/EHS z 23. decembra 1991, ktorá štandardizuje a racionalizuje správy o vykonaní určitých smerníc týkajúcich sa životného prostredia [10]. Prvá správa pokryje obdobie rokov 1995 až 1997.Článok 18Sloboda umiestňovať na trhČlenské štáty nebránia umiestňovaniu na trh takých výrobkov, ktoré spĺňajú predpisy tejto smernice.Článok 19Prispôsobovanie vedeckému a technickou pokrokuDodatky potrebné na prispôsobenie vedeckému a technickému pokroku identifikačného systému – podľa článku 8 ods. 2, prílohy č. I a článku 10, posledná odrážka – a formátu databázového systému – podľa článku 12 ods. 3 a prílohy č. III – sa prijmú v súlade s postupom stanoveným v článku 21.Článok 20Špecifické opatrenia1. Komisia v súlade s postupom stanoveným v článku 21 určí technické opatrenia potrebné na riešenie ťažkostí, ktoré vzniknú pri realizácii opatrení tejto smernice, najmä v prípade primárnych obalov zdravotníckych prístrojov a farmaceutických výrobkov, malých obalov a luxusných obalov.2. Komisia predloží správu Európskemu parlamentu a Rade o každom ďalšom potrebnom opatrení, ak je to potrebné, spolu s návrhom.Článok 21Postup výboru1. Komisii pomáha výbor, ktorý je zložený zo zástupcov členských štátov a ktorej predsedá zástupca Komisie.2. Predstaviteľ Komisie predloží výboru návrh opatrení, ktoré sa majú prijať. Výbor vyjadrí svoj názor na návrh v časovom limite, ktorý stanoví predseda podľa naliehavosti veci. V prípade rozhodnutí, ktoré prijíma Rada na návrh Komisie, vyjadrí názor väčšina podľa článku 148 ods. 2 zmluvy. Hlasy predstaviteľov členských štátov vo výbore sa berú do úvahy spôsobom stanoveným v tomto článku. Predseda nehlasuje.3. a) Komisia prijme predložené opatrenia, ak sú v súlade s názorom výboru.b) Ak predložené návrhy nie sú v súlade s názorom výboru alebo ak názor nebol vyjadrený, Komisia bez zbytočného odkladu predloží Rade návrh týkajúci sa opatrení, ktoré majú byť prijaté. Rada bude konať podľa stanovenej väčšiny.Ak Rada po vypršaní lehoty, ktorá v žiadnom prípade nesmie prekročiť dobu troch mesiacov odo dňa predloženia Rade, neurobila žiadne opatrenia, prijme navrhované opatrenia Komisia.Článok 22Zavedenie do vnútroštátneho práva1. Členské štáty prijmú zákony, iné právne predpisy a správne opatrenia potrebné na zosúladenie so smernicou do 30. júna 1996. Okamžite o nich informujú Komisiu.2. Ak členský štát prijme opatrenia, tieto obsahujú odkazy na túto smernicu alebo sú pripojené pri oficiálnom uverejnení. Metódy pre referencie stanoví členský štát.3. Členské štáty navyše oznámia Komisii všetky existujúce zákony, iné právne predpisy a správne opatrenia prijaté v rozsahu tejto smernice.4. Požiadavky na výrobu obalov nie sú v žiadnom prípade uplatniteľné pre daný výrobok pred dňom nadobudnutia účinnosti tejto smernice.5. Členské štáty v období najviac do piatich rokov od nadobudnutia účinnosti tejto smernice povolia umiestniť na trh obaly vyrobené pred týmto dňom, ktoré zodpovedajú ich existujúcim vnútroštátnym právnym predpisom.Článok 23Smernica 85/339/EHS sa týmto ruší s účinnosťou odo dňa uvedeného v článku 22 ods. 1.Článok 24Táto smernica nadobudne účinnosť dňom jej uverejnenia v Úradnom vestníku Európskych spoločenstiev.Článok 25Táto smernica je určená členským štátom.V Bruseli 20. decembra 1994Za Európsky parlamentpredsedaK. HänschZa RadupredsedaK. Kinkel[1] Ú. v. ES C 263, 12.10.1992, s. 1, a Ú. v. ES C 285, 21.10.1993, s. 1.[2] Ú. v. ES C 129, 10.5.1993, s. 18.[3] Stanovisko Európskeho parlamentu z 23. júna 1993 (Ú. v. ES C 194, 19.7.1993, s. 177), spoločná pozícia Rady zo 4. marca 1994 (Ú. v. ES C 137, 19.5.1994, s. 65) a rozhodnutie Európskeho parlamentu zo 4. mája 1994 (Ú. v. ES C 205, 25.7.1994, s. 163). Potvrdené 2 decembra 1993 (Ú. v. ES C 342, 20.12.1993, s. 15). Spoločný text Zmierovacieho výboru z 8. novembra 1994.[4] Ú. v. ES L 176, 6.7.1985, s. 18, v znení smernice 91/629/EHS (Ú. v. ES L 377, 31.12.1991, s. 48).[5] Ú. v. ES C 122, 18.5.1990, s. 2.[6] Ú. v. ES L 194, 25.7.1975, s. 39, v poslednom znení smernice 91/156/EHS (Ú. v. ES L 78, 26.3.1991, s. 32).[7] Ú. v. ES L 109, 26.4.1983, s. 8. Smernica v poslednom znení smernice 92/400/EHS (Ú. v. ES L 221, 6.8.1992, s. 55).[8] Ú. v. ES L 377, 31.12.1991, s. 20.[9] Ú. v. ES L 326, 29.12.1969, s. 36.[10] Ú. v. ES L 377, 31.12.1991, s. 48.--------------------------------------------------PRÍLOHA IIDENTIFIKAČNÝ SYSTÉMPoužíva sa číslovanie od 1 do 19 pre plasty, od 20 do 39 pre papier a lepenku, od 40 do 49 pre kovy, od 50 do 50 pre drevo, od 60 do 69 pre textil, od 70 do 79 pre sklo.Identifikačný systém môže používať aj skratky príslušných materiálov (napr. HDPE – vysokotlakový polyetylén). Materiály sa môžu identifikovať číselným systémom a/alebo skratkou. Identifikačná značka sa dáva do stredu alebo pod grafickú značku, ktorá označuje, či je obal možné opätovne použiť alebo zhodnotiť.--------------------------------------------------PRÍLOHA IIZÁKLADNÉ POŽIADAVKY NA ZLOŽENIE A CHARAKTERISTIKY OBALOV URČUJÚCE MOŽNOSŤ OPÄTOVNÉHO POUŽITIA A ZHODNOCOVANIA, VRÁTANE RECYKLOVATEĽNOSTI1. Požiadavky na výrobu a zloženie obalov- Obaly sa vyrábajú tak, aby ich množstvo a váha boli obmedzené na minimálne množstvo zodpovedajúce udržaniu potrebnej úrovne bezpečnosti, hygieny a prijateľnosti pre výrobok v obale a pre spotrebiteľa.- Obaly sa navrhujú, vyrábajú a obchoduje sa s nimi tak, aby sa umožnilo ich opätovné použitie, zhodnocovanie, vrátane recyklácie a aby sa minimalizoval ich vplyv na životné prostredie v prípade, že sa odpad z obalov alebo zvyšky zo spracovania odpadov z obalov zneškodňujú.- Obaly sa vyrábajú tak, aby bola prítomnosť škodlivých a iných nebezpečných látok a materiálov ako zložiek obalových materiálov alebo niektorej zložky obalov minimalizovaná s ohľadom na ich prítomnosť v emisiách, popole alebo výluhu, ak sa obaly alebo zvyšky zo spracovania odpadov z obalov spaľujú alebo skládkujú.2. Požiadavky na vlastnosti umožňujúce opätovné použitie obalovNasledovné požiadavky musia byť súčasne splnené:- fyzikálne vlastnosti obalov umožňujú ich viacnásobné použitie alebo obeh v predpokladaných normálnych podmienkach používania,- možnosť spracovania použitých obalov pri splnení požiadaviek na zdravie a bezpečnosť počas práce,- splnenie požiadaviek špecifických pre zhodnocovateľné obaly, ak obal už nie je ďalej použiteľný a stáva sa odpadom.3. Požiadavky na vlastnosti umožňujúce zhodnocovanie obalova) Obaly zhodnocovateľné materiálovou recykláciouObaly sa vyrábajú takým spôsobom, aby umožnili recykláciu určitého percenta z váhy materiálu použitého na výrobu predajného výrobku v súlade so súčasnými normami spoločenstva. Toto percento sa môže meniť v závislosti od typu materiálu, z ktorého sa obal skladá.b) Obaly zhodnocovateľné energetickyVzniknuté odpady z obalov určené na energetické zhodnotenie majú minimum zložiek s nízkokalorickou hodnotou kvôli optimalizácii energetického zhodnocovania.c) Obaly zhodnocovateľné kompostovanímVzniknuté odpady z obalov určené na kompostovanie sú biodegradovateľné spôsobom, ktorý nebráni ich separovanému zberu, procesu kompostovania alebo činnostiam, do ktorých vstupuje.d) Biodegradovateľná obalyBiodegradovateľný odpad z obalov je schopný fyzikálneho, chemického, tepelného alebo biologického rozkladu tak, že väčšina hotového kompostu sa napokon rozkladá na oxid uhličitý, biomasu a vodu.--------------------------------------------------PRÍLOHA IIIÚDAJE, KTORÉ ČLENSKÉ ŠTÁTY UKLADAJÚ DO DATABÁZ O OBALOCH A ODPADOCH Z OBALOV (PODĽA TABULIEK 1 AŽ 4)1. Pre primárne, sekundárne a terciálne obaly:a) pre každú kategóriu materiálov – množstvá spotrebované v štáte (vyrobené + dovezené – vyvezené) (tab. 1);b) množstvá opätovne použité (tab. 2).2. Pre odpad z obalov z domácností a iný:a) pre každú kategóriu materiálov – množstvá zhodnotené a zneškodnené v štáte (vyrobené + dovezené – vyvezené) (tab. 3);b) pre každú kategóriu materiálov – množstvá recyklované a množstvá zhodnotené (tab. 4).TABUĽKA 1Množstvo obalov (primárnych, sekundárnych a terciálnych) spotrebovaných na území štátu| tonáž vyrobená | - tonáž vyvezená | + tonáž dovezená | = spolu |sklo | | | | |plasty | | | | |papier/lepenka (vrátane viacvrstvovej) | | | | |kovy | | | | |drevo | | | | |iné | | | | |spolu | | | | |TABUĽKA 2Množstvo obalov (primárnych, sekundárnych a terciálnych) opätovne použitých na území štátu| tonáž spotrebovaných obalov | opätovne použité obaly |tonáž | percentuálne |sklo | | |plasty | | | |papier/lepenka (vrátane viacvrstvovej) | | | |kovy | | | |drevo | | | |iné | | | |spolu | | | |TABUĽKA 3Množstvo odpadov z obalov zhodnotených a zneškodnených na území štátu| tonáž odpadu vyrobená | - tonáž odpadu vyvezená | + tonáž odpadu dovezená | = spolu |odpad z domácností | | | | |sklené obaly | | | | |plastové obaly | | | | |papierové/lepenkové obaly | | | | |lepenkové viacvrstvové obaly | | | | |kovové obaly | | | | |drevené obaly | | | | |odpad z domácností z obalov spolu | | | | |iný odpad ako odpad z domácností | | | | |sklené obaly | | | | |plastové obaly | | | | |papierové/lepenkové obaly | | | | |lepenkové viacvrstvové obaly | | | | |kovové obaly | | | | |drevené obaly | | | | |iný odpad ako odpad z domácností z obalov spolu | | | | |TABUĽKA 4Množstvo odpadov z obalov recyklovaných alebo zhodnotených na území štátu| celková zhodnotená a zneškodnená tonáž | recyklované množstvo | zhodnotené množstvo |tonáž | percentuálne | tonáž | percenutálne |odpad z domácností | | | | |sklené obaly | | | | | |plastové obaly | | | | | |papierové/lepenkové obaly | | | | | |lepenkové viacvrstvové obaly | | | | | |kovové obaly | | | | | |drevené obaly | | | | | |odpad z domácností z obalov spolu | | | | | |iný odpad ako odpad z domácností | | | | | |sklené obaly | | | | | |plastové obaly | | | | | |papierové/lepenkové obaly | | | | | |lepenkové viacvrstvové obaly | | | | | |kovové obaly | | | | | |drevené obaly | | | | | |iný odpad ako odpad z domácností z obalov spolu | | | | | |--------------------------------------------------


title: Smernica Komisie 2005/54/ES, z 19. septembra 2005, ktorou sa mení a dopĺňa smernica Rady 91/414/EHS s cieľom zaradiť tribenuron ako účinnú látku   (Text s významom pre EHP)

text:
               20.9.2005

               SK

               Úradný vestník Európskej únie

               L 244/21

      SMERNICA KOMISIE 2005/54/ES,
   z 19. septembra 2005,
   ktorou sa mení a dopĺňa smernica Rady 91/414/EHS s cieľom zaradiť tribenuron ako účinnú látku
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), najmä na jej článok 6 ods. 1,
   keďže:

               (1)

               Nariadeniami Komisie (ES) č. 451/2000 (2) a (ES) č. 703/2001 (3) sa stanovujú podrobné pravidlá na realizáciu druhého stupňa pracovného programu podľa článku 8 ods. 2 smernice 91/414/EHS a ustanovuje sa zoznam účinných látok na posúdenie, s ohľadom na ich možné zaradenie do prílohy I k smernici 91/414/EHS. Tento zoznam zahŕňa tribenuron.

               (2)

               Účinky tribenuronu na ľudské zdravie a životné prostredie boli posúdené v súlade s ustanoveniami nariadení (ES) č. 451/2000 a (ES) č. 703/2001 pre rad použití navrhnutých oznamovateľmi. Na základe týchto nariadení sú naviac určené spravodajské členské štáty, ktoré musia predložiť príslušné hodnotiace správy a odporúčania Európskemu úradu pre bezpečnosť potravín (EÚBP) v súlade s článkom 8 ods. 1 nariadenia (ES) č. 451/2000. V prípade tribenuronu (vo forme tribenuron-metyl) bol spravodajský členský štát Švédsko a všetky relevantné informácie poskytlo 19. júna 2003.

               (3)

               Hodnotiacu správu vzájomne preskúmali členské štáty a EÚBP v rámci svojej pracovnej skupiny pre hodnotenie a predložili ju Komisii 19. októbra 2004 vo forme vedeckej správy EÚBP pre tribenuron (4). Túto správu preskúmali členské štáty a Komisia v rámci Stáleho výboru pre potravinový reťazec a zdravie zvierat a sformulovali ho 15. februára 2005 vo formáte revíznej správy Komisie pre tribenuron.

               (4)

               Z rôznych vyšetrovaní vyplynulo, že od prípravkov na ochranu rastlín s obsahom tribenuronu možno očakávať, že vo všeobecnosti spĺňajú požiadavky ustanovené v článku 5 ods. 1 písm. a) a b) smernice 91/414/EHS, najmä s ohľadom na použitie, ktoré bolo skúmané a opísané v revíznej správe Komisie. Je preto vhodné zaradiť tribenuron do prílohy I s cieľom zabezpečiť, že vo všetkých členských štátoch môže byť povoľovanie prípravkov na ochranu rastlín s obsahom tejto účinnej látky zaručené v súlade s ustanoveniami uvedenej smernice.

               (5)

               Predtým, než sa účinná látka zaradí do prílohy I, by mala uplynúť primeraná časová lehota, s cieľom umožniť členským štátom a zúčastneným stranám pripraviť sa na splnenie nových požiadaviek, ktoré vyplynú z tohto zaradenia.

               (6)

               Bez toho, aby boli dotknuté povinnosti určené smernicou 91/414/EHS ako následok zaradenia účinnej látky do prílohy I, po zaradení by sa členským štátom mala udeliť lehota šesť mesiacov na preskúmanie existujúcich povolení prípravkov na ochranu rastlín obsahujúcich tribenuron, aby sa zabezpečilo splnenie požiadaviek ustanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty v prípade potreby zmenia, nahradia alebo odoberú existujúce povolenia v súlade s ustanoveniami smernice 91/414/EHS. Odchylne od vyššie uvedeného termínu by malo byť poskytnuté dlhšie obdobie na podanie a posúdenie úplného dokumentačného súboru údajov prílohy III pre každý prípravok na ochranu rastlín pre každé plánované použitie v súlade s jednotnými zásadami ustanovenými v smernici 91/414/EHS.

               (7)

               Skúsenosti získané z predchádzajúcich zaradení účinných látok hodnotených v rámci nariadenia Komisie (EHS) č. 3600/92 (5) do prílohy I k smernici 91/414/EHS ukázali, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá potrebné objasniť povinnosti členských štátov, najmä povinnosť overiť, že držiteľ povolenia preukáže prístup k dokumentačnému súboru údajov spĺňajúceho požiadavky prílohy II k danej smernici. Toto objasnenie však neustanovuje žiadne nové povinnosti pre členské štáty alebo držiteľov oprávnení v porovnaní so smernicami, ktoré boli doteraz prijaté a ktoré menia a dopĺňajú prílohu I.

               (8)

               Je preto vhodné smernicu 91/414/EHS zodpovedajúcim spôsobom zmeniť a doplniť.

               (9)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty prijmú a uverejnia najneskôr do 31. augusta 2006 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne oznámia Komisii znenie týchto ustanovení a korelačnú tabuľku takýchto ustanovení a tejto smernice.
   Tieto ustanovenia sa uplatňujú od 1. septembra 2006.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   1.   V prípade potreby členské štáty zmenia a doplnia alebo odoberú povolenia v súlade so smernicou 91/414/EHS pre prípravky na ochranu rastlín obsahujúce účinnú látku tribenuron do 31. augusta 2006.
   Do tohto dňa overia najmä to, či podmienky prílohy I k tejto smernici týkajúce sa tribenuronu boli splnené, s výnimkou tých, ktoré sú stanovené v časti B údajov týkajúcich sa tejto účinnej látky, a či držiteľ povolenia má dokumentačný súbor údajov alebo má k nemu prístup, spĺňajúci požiadavky prílohy II k uvedenej smernici v súlade s podmienkami článku 13 uvedenej smernice.
   2.   Odchylne od odseku 1 členské štáty prehodnotia každý povolený prípravok na ochranu rastlín s obsahom tribenuronu ako buď jeho jedinej účinnej látky, alebo jednej z viacerých účinných látok, z ktorých všetky boli uvedené v prílohe I k smernici 91/414/EHS najneskôr do 28. februára 2006, v súlade s jednotnými zásadami ustanovenými v prílohe VI k smernici 91/414/EHS na základe dokumentačného súboru údajov spĺňajúceho požiadavky prílohy III k uvedenej smernici a berúc do úvahy časť B údajov v prílohe I k uvedenej smernici, ktorá sa týka tribenuronu. Na základe tohto zhodnotenia určia, či prípravok spĺňa podmienky ustanovené v článku 4 ods. 1 písm. b), c), d) a e) smernice 91/414/EHS.
   Podľa tohto určenia členské štáty:

               a)

               v prípade prípravku s obsahom tribenuronu ako jedinej účinnej látky zmenia a doplnia alebo odoberú povolenie, pokiaľ je to potrebné, najneskôr do 28. februára 2010, alebo

               b)

               v prípade prípravku s obsahom tribenuronu ako jednej z viacerých účinných látok zmenia a doplnia alebo odoberú povolenie, pokiaľ je to potrebné, najneskôr do 28. februára 2010 alebo do neskoršieho dátumu určeného pre takúto zmenu a doplnenie alebo odobratie v príslušnej smernici, alebo smerniciach, ktoré dopĺňajú príslušnú látku alebo látky do prílohy I k smernici 91/414/EHS, pričom určujúci je neskorší dátum.

         Článok 4
   Táto smernica nadobúda účinnosť 1. marca 2006.
   Článok 5
   Táto smernica je určená členským štátom.

      V Bruseli 19. septembra 2005

            Za Komisiu

         Markos KYPRIANOU

            člen Komisie

      (1)  Ú. v. ES L 230, 19.8.1991, s. 1. Smernica naposledy zmenená a doplnená nariadením Európskeho parlamentu a Rady (ES) č. 396/2005 (Ú. v. EÚ L 70, 16.3.2005, s. 1).

      (2)  Ú. v. ES L 55, 29.2.2000, s. 25. Nariadenie naposledy zmenené a doplnené nariadením (ES) č. 1044/2003 (Ú. v. EÚ L 151, 19.6.2003, s. 32).

      (3)  Ú. v. ES L 98, 7.4.2001, s. 6.

      (4)  Vedecká správa EÚBP (2004) 15, 1-52o, Správa o vzájomnom posúdení rizika v prípade tribenuronu (ukončené: 19. októbra 2004).

      (5)  Ú. v. ES L 366, 15.12.1992, s. 10. Nariadenie naposledy zmenené a doplnené nariadením (ES) č. 2266/2000 (Ú. v. ES L 259, 13.10.2000, s. 27).

      PRÍLOHA
      Tieto údaje sa dopĺňajú na koniec tabuľky v prílohe I k smernici 91/414/ES

                     Č.

                     Všeobecný názov, Identifikačné čísla

                     IUPAC názov

                     Čistota (1)

                     Nadobudnutie účinnosti

                     Skončenie platnosti zaradenia

                     Osobitné ustanovenia

                     „107

                     Tribenuron
                     CAS číslo 106040-48-6 (tribenuron)
                     CIPAC číslo 546

                     2-[4-metoxy-6-metyl-1,3,5-triazín-2-yl(metyl)karbamoyl sulfamoyl]benzoát

                     950 g/kg (vyjadrené ako tribenuron-metyl)

                     1. marca 2006

                     28. februára 2016

                     ČASŤ A
                     Môže byť povolené len použitie ako herbicíd.
                     ČASŤ B
                     Na implementáciu jednotných zásad prílohy VI sa berú do úvahy výsledky revíznej správy pre tribenuron, a najmä jej dodatkov I a II tak, ako ich formuloval Stály výbor pre potravinový reťazec a zdravie zvierat 15. februára 2005. V tomto celkovom hodnotení musia členské štáty venovať mimoriadnu pozornosť ochrane necieľových suchozemských rastlín, vyšších vodných rastlín a podzemnej vody v zraniteľných situáciách. V prípade potreby by sa mali použiť ochranné opatrenia na zníženie rizika.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Smernica Rady 93/119/ES z 22. decembra 1993 o ochrane zvierat počas porážky alebo ich utratenia

text:
Dôležité právne oznámenie

|

31993L0119

Úradný vestník L 340 , 31/12/1993 S. 0021 - 0034 Fínske špeciálne vydanie: Kapitola 3 Zväzok 55 S. 0194  Švédske špeciálne vydanie: Kapitola 3 Zväzok 55 S. 0194

		Smernica Rady 93/119/ESz 22. decembra 1993o ochrane zvierat počas porážky alebo ich utrateniaRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 43,so zreteľom na návrh Komisie [1],so zreteľom na názor Európskeho parlamentu [2],so zreteľom na názor Hospodárskeho a sociálneho výboru [3],keďže smernica Rady 74/577/EHS [4] stanovila pravidlá pre omračovanie zvierat pred utratením;keďže rozhodnutím Rady 88/306/EHS [5] bol v mene spoločenstva schválený Európsky dohovor o ochrane zvierat určených na utratenie, berúc do úvahy, že rozsah dohovoru je širší ako súčasné pravidlá spoločenstva týkajúce sa tejto záležitosti;keďže národné zákony týkajúce sa ochrany zvierat počas porážky alebo utracovaní majú dosah na podmienky konkurencie a v súlade s tým aj na fungovanie spoločného trhu poľnohospodárskych produktov;keďže tu preto existuje potreba stanoviť spoločné minimálne normy pre ochranu zvierat počas porážky alebo utratením, aby sa zabezpečil racionálny rozvoj produkcie a uľahčilo doplnenie vnútorného trhu so zvieratami a produktmi živočíšneho pôvodu;keďže počas porážky alebo utracovania by sa zvieratá mali ušetriť akejkoľvek bolesti alebo utrpeniu, ktorým sa možno vyhnúť;keďže je nevyhnutné umožniť, aby sa vykonávali technické a vedecké experimenty a prihliadať na osobitné požiadavky vyplývajúce z určitých náboženských obradov;keďže predpisy by tiež mali zabezpečovať dostatočnú ochranu počas porážania alebo utracovania zvierat, na ktoré sa nevzťahuje dohovor;keďže v deklarácii o ochrane zvierat pripojenej k záverečnému aktu Zmluvy o Európskej únii konferencia apeluje na Európsky parlament, Radu a Komisiu, ako aj na členské štáty, aby pri koncipovaní a realizácii predpisov spoločenstva o spoločnej poľnohospodárskej politike brali ohľad na požiadavky starostlivosti o zvieratá;keďže pri takejto činnosti konanie spoločenstva musí spĺňať požiadavky vyplývajúce zo zásady podriadenosti stanovenej v článku 3b zmluvy;keďže smernica 74/577/EHS by mala byť zrušená,SCHVÁLILA TÚTO SMERNICU:KAPITOLA IVšeobecné ustanoveniaČlánok 11. Táto smernica platí pre presun, ustajnenie, znehybňovanie, omračovanie, jatočnú porážku a utrácanie zvierat šľachtených a chovaných na produkciu mäsa, kože, kožušín a iných produktov a pre postupy utrácania zvierat s cieľom boja proti chorobám.2. Nebude platiť pre:- technické alebo vedecké pokusy súvisiace s postupmi uvedenými v odseku 1, ktoré sa vykonávajú pod dohľadom príslušného úradu,- zvieratá, ktoré sú utrácané pri kultúrnych alebo športových podujatiach,- divú zver, ktorá je utrácaná v súlade s článkom 3 smernice 92/45/EHS.Článok 2Na účely tejto smernice budú platiť nasledovné definície:1. bitúnok: akékoľvek priestory vrátane zariadení pre presun alebo ustajnenie zvierat, používané na utrácanie zvierat na komerčné účely, tak ako je uvedené v článku 5 (1);2. presun: vykladanie zvierat alebo ich vyháňanie z vykladacích plošín, stajní alebo ohrád na bitúnkoch do priestorov alebo na miesto, kde majú byť porazené;3. ustajnenie: držanie zvierat v maštaliach a stajniach, ohradách, na zastrešených plocháchalebo poliach, ktoré používajú bitúnky na to, aby poskytli zvieratám všetku potrebnú opateru (vodu, krmivo, odpočinok) pred ich porazením;4. znehybnenie: použitie akéhokoľvek postupu určeného na to, aby obmedzil pohyby zvieraťa a tým umožnil účinné omráčenie alebo utratenia;5. omráčenie: každý postup, ktorého použitie spôsobí okamžitú stratu vedomia zvieraťa trvajúcu až do jeho smrti;6. utratenie: každý postup, ktorý spôsobí smrť zvieraťa;7. jatočná porážka: spôsobenie smrti zvieraťa vykrvením;8. príslušný úrad: ústredný úrad členského štátu oprávnený vykonávať veterinárne kontroly alebo akýkoľvek úrad, na ktorý ústredný úrad preniesol túto právomoc.V členských štátoch však bude mať na uplatnenie a kontrolu osobitných ustanovení, ktoré platia pre jatočnú porážku podľa určitých náboženských obradov, oprávnenie cirkevná inštitúcia, v mene ktorej sa porážka vykonáva. Čo sa týka uvedených ustanovení, za pôsobenie tejto inštitúcie bude zodpovedať úradný veterinárny lekár, tak ako je definované v článku 2 nariadenia 64/433/EHS.Článok 3Zvieratá budú počas presunu, ustajnenia, znehybnenia, omráčenia, jatočnej porážky alebo utratenia ušetrené akéhokoľvek vzrušenia, bolesti alebo utrpenia, ktorým sa možno vyhnúť.KAPITOLA IIPožiadavky, ktoré sa týkajú bitúnkovČlánok 4Konštrukcia, zariadenia a vybavenie bitúnkov a ich prevádzka budú také, aby ušetrili zvieratá akéhokoľvek vzrušenia, bolesti alebo utrpenia.Článok 51. Nepárnokopytníky, prežúvavce, ošípané, králiky a hydina privezené na bitúnok na utratenie budú:a) presunuté a podľa potreby ustajnené v súlade s ustanoveniami prílohy A;b) znehybnené v súlade s ustanoveniami prílohy B;c) pred utratením omráčené alebo okamžite usmrtené v súlade s ustanoveniami prílohy C;d) vykrvené v súlade s ustanoveniami prílohy D.2. V prípade zvierat, ktoré majú byť porazené osobitným spôsobom, tak ako to vyžadujú určité náboženské obrady, nebudú platiť požiadavky odstavca 1 c).3. S patričným ohľadom na všeobecné pravidlá dohody, príslušné úrady môžu zariadeniam, ktoré spĺňajú podmienky pre výnimku v súlade s článkami 4 a 13 nariadenia 64/433/EHS, článkom 4 nariadenia 91/498/EHS a článkov 7 a 18 nariadenia 71/118/EHS udeliť výnimku z odseku 1 a) v súvislosti s dobytkom a z odseku 1 a) a spôsobov omračovania a utracovania uvedených v prílohe C v súvislosti s hydinou, králikmi, ošípanými, ovcami a kozami, za predpokladu, že sú splnené požiadavky stanovené v článku 3.Článok 61. Nástroje, pomôcky na znehybnenie a iné vybavenie a pracovné prostriedky používané na omráčenie alebo usmrcovanie musia byť navrhnuté, konštruované, udržiavané a používané takým spôsobom, ktorý umožňuje dosiahnuť rýchle a účinné omráčenie alebo utratenie v súlade s ustanoveniami tohto nariadenia. Príslušný úrad skontroluje, či nástroje, pomôcky na znehybnenie a iné vybavenie používané na omračovanie alebo utratenie spĺňajú horeuvedené zásady a bude ich kontrolovať pravidelne, aby sa ubezpečil, že sú v dobrom stave a umožňujú, aby sa dosiahol uvedený cieľ.2. Pre núdzové použitie musí byť na bitúnku vhodné náhradné vybavenie a nástroje. Tieto sa musia patrične udržiavať a pravidelne kontrolovať.Článok 7Pri presunoch, ustajňovaní, znehybňovaní, omračovaní, utracovaní alebo usmrcovaní zvierat nemôže byť zamestnaná žiadna osoba, pokiaľ nemá vedomosti a zručnosti potrebné na vykonávanie týchto úloh humánne a účinne, v súlade s požiadavkami tohto nariadenia.Príslušný úrad zabezpečí, aby osoby zamestnané na bitúnkoch mali potrebné zručnosti, schopnosti a odborné znalosti.Článok 8Za vykonávanie inšpekcií a kontrol na bitúnkoch bude zodpovedný príslušný úrad, ktorý bude mať kedykoľvek voľný prístup do všetkých častí bitúnkov, aby zistil zhodu s týmto nariadením. Takéto inšpekcie a kontroly sa však môžu vykonávať v tom istom čase, ako kontroly vykonávané na iné účely.KAPITOLA IIIPorážanie a utracovanie mimo bitúnkovČlánok 91. Ak sú zvieratá uvedené v článku 5 (1) porážané mimo bitúnkov, platí článok 5 (1) b), c) a d).2. Členské štáty však môžu udeliť výnimku z odseku 1 v súvislosti s hydinou, králikmi, ošípanými, ovcami a kozami porazenými alebo utratenými mimo bitúnkov ich vlastníkom pre jeho osobnú spotrebu, za predpokladu, že sa splní článok 3 a že ošípané, ovce a kozy boli vopred omráčené.Článok 101. Ak zvieratá uvedené v článku 5 (1) majú byť porazené alebo utratené preto, aby sa zabránilo šíreniu chorôb, uskutoční sa to v súlade s prílohou E.2. Zvieratá, ktoré sa chovajú kvôli kožušine, sa porazia v súlade s prílohou F.3. Nadbytočné jednodňové kurčatá, tak ako to definuje článok 2 (3) smernice 90/539/EHS a embryá v odpade z liahní, budú utratené čo najrýchlejšie v súlade s prílohou G.Článok 11Články 9 a 10 nebudú platiť v prípade zvierat, ktoré sa musia okamžite poraziť z naliehavých dôvodov.Článok 12Poranené alebo choré zvieratá sa musia poraziť alebo utratiť na mieste. Príslušný úrad však môže schváliť prepravu poranených alebo chorých zvierat s cieľom porážky alebo utratenia za predpokladu, že taká preprava nebude znamenať ďalšie utrpenie pre zvieratá.KAPITOLA IVZáverečné ustanoveniaČlánok 131. Rada, konajúca na základe kvalifikovanej väčšiny, v prípade potreby schváli na návrh Komisie iné pravidlá ochrany zvierat v čase jatočnej porážky alebo utratenia, ako sú pravidlá v tejto smernici.2. a) Rada, konajúca na návrh Komisie, bude novelizovať prílohy k tejto smernici v súlade s postupom stanoveným v odseku 1, predovšetkým preto, aby ich prispôsobila technickému a vedeckému pokroku;b) okrem toho, najneskôr do 31. decembra 1995, Komisia predloží Rade správu skoncipovanú na základe názoru Vedeckého veterinárneho výboru spolu s príslušnými návrhmi týkajúcimi sa hlavne použitia:- jatočných pištolí zasahujúcich mozog alebo plynov, iných ako sú plyny uvedené v prílohe C alebo ich kombinácií na omračovanie a predovšetkým oxidu uhličitého na omračovanie hydiny,- iných plynov, ako sú plyny uvedené v prílohe C alebo ich kombinácií na utracovanie,- akéhokoľvek iného vedecky uznávaného postupu omračovania alebo utracovania.Rada bude jednať o týchto návrhoch na základe kvalifikovanej väčšiny;c) Komisia v súlade s postupom stanoveným v článku 16 prostredníctvom výnimky a) a najneskôr do 31. decembra 1995 predloží Stálemu veterinárnemu výboru správu vypracovanú na základe názoru Vedeckého veterinárneho výboru spolu s príslušnými návrhmi s cieľom stanovenia:i) intenzity a dĺžky použitia elektrického prúdu potrebného na omráčenie rôznych druhov, ktorých sa to týka;ii) koncentrácie plynov a dĺžky vystavenia ich pôsobeniu potrebnej na omráčenie rôznych druhov, ktorých sa to týka;d) až do zavedenia odsekov b) a c) budú v tejto záležitosti platiť národné predpisy v zhode s všeobecnými ustanoveniami dohody.Článok 141. Odborníci Komisie môžu vykonávať kontroly na mieste, nakoľko je potrebné zabezpečiť jednotné uplatnenie tejto smernice. Na účel toho môžu skontrolovať reprezentatívnu vzorku zariadení, aby sa presvedčili, že príslušný úrad preveruje, či uvedené zariadenia spĺňajú požiadavky tejto smernice.Komisia bude informovať členské štáty o výsledku vykonaných kontrol.2. Kontroly uvedené v odseku 1 budú vykonané v spolupráci s príslušným úradom.3. Členský štát, na území ktorého sa kontrola vykonáva, poskytne odborníkom všetku potrebnú pomoc pri výkone ich povinností.4. Podrobné pravidlá realizácie tohto článku budú stanovené v súlade s postupom stanoveným v článku 16.Článok 15V priebehu inšpekcie bitúnkov alebo zariadení v tretích krajinách, ktoré boli alebo majú byť schválené ako schopné exportovať do spoločenstva v súlade s predpismi spoločen- stva, odborníci Komisie zabezpečia, aby zvieratá uvedené v článku 5 boli utratené v podmienkach, ktoré poskytujú záruky humánneho zaobchádzania prinajmenšom rovnocenného podmienkam stanoveným v tomto nariadení.Aby bolo možné dovážať mäso z tretej krajiny, zdravotné osvedčenie, ktoré také mäso sprevádza, musí byť doplnené atestom potvrdzujúcim, že uvedená požiadavka bola splnená.Článok 161. Ak sa má dodržať postup stanovený v tomto článku, predseda Stáleho veterinárneho výboru musí o tejto záležitosti neodkladne informovať výbor či už z vlastnej iniciatívy, alebo na požiadanie predstaviteľa členského štátu.2. Zástupca Komisie predloží výboru návrh opatrení, ktoré sa majú prijať. Výbor doručí svoje stanovisko na návrh v lehote, ktorú môže stanoviť predseda podľa naliehavosti záležitosti. Návrh bude podaný väčšinou stanovenou v článku 148 (2) dohody, a to v prípade rozhodnutí, ktoré má na návrh Komisie schvaľovať Rada. Hlasy zástupcov členských štátov vo výbore sa budú hodnotiť spôsobom stanoveným v tomto článku. Predseda nehlasuje.3. a) Komisia prijme zamýšľané opatrenia, keď sú v súlade so stanoviskom výboru.b) Ak zamýšľané opatrenia nie sú v súlade so stanoviskom výboru, alebo ak stanovisko nebolo dodané, Komisia neodkladne predloží Rade návrh týkajúci sa opatrení, ktoré majú byť prijaté. Rada koná na základe kvalifikovanej väčšiny.Ak po uplynutí trojmesačnej lehoty odo dňa, v ktorý bola záležitosť postúpená, Rada nekonala, navrhované opatrenia schváli Komisia, okrem prípadov, v ktorých Rada rozhodla proti uvedeným opatreniam jednoduchou väčšinou.Článok 17Smernica 74/577/EHS sa s účinnosťou od 1. januára 1995 zrušuje.Článok 181. Členské štáty uvedú do účinnosti zákony, iné právne predpisy a správne opatrenia vrátane sankcií, potrebné na dosiahnutie súladu s touto smernicou do 1. januára 1995. Budú o tom bezodkladne informovať Komisiu.Keď členské štáty prijmú tieto opatrenia, tieto budú obsahovať odkaz na túto smernicu alebo budú sprevádzané takýmto odkazom pri príležitosti ich úradného uverejnenia. Metodiku týchto odkazov ustanovia členské štáty.2. Od dátumu stanoveného v odstavci 1 členské štáty však môžu, s náležitým zreteľom na všeobecné pravidlá dohody, zachovať alebo uplatňovať na svojom území prísnejšie opatrenia, ako sú opatrenia obsiahnuté v tomto nariadení. Budú informovať Komisiu o všetkých takýchto opatreniach.3. Členské štáty oznámia Komisii texty základných ustanovení vnútroštátnych zákonov prijatých v oblasti, ktorú upravuje táto smernica.Článok 19Táto smernica je určená členským štátom.V Bruseli 22 decembra 1993Za RadupredsedaJ.- M. Dehousse[1] Ú. v. ES C 314, 5.12.1991, s. 14.[2] Ú. v. ES C 241, 21.9.1992, s. 75.[3] Ú. v. ES 106, 27.4.1992, s. 15.[4] Ú. v. ES L 316, 26.11.1974, s. 10.[5] Ú. v. ES L 137, 2.6.1988, s. 25.--------------------------------------------------PRÍLOHA APOŽIADAVKY NA PRESUN A USTAJNENIE ZVIERAT NA BITÚNKOCHI. Všeobecné požiadavky1. Každý bitúnok, ktorý začína prevádzku po 30. júni 1994, musí mať vhodné vybavenie a technické prostriedky, ktoré sa dajú použiť na účely vykladania zvierat z dopravných prostriedkov a všetky jestvujúce bitúnky musia splniť tieto požiadavky do 1. januára 1996.2. Zvieratá sa musia vyložiť čo najskôr po príchode. Ak je oneskorenie nevyhnutné, musia byť chránené pred extrémami počasia a musí sa im zabezpečiť adekvátne vetranie.3. Zvieratá, ktoré by sa mohli vzájomne poraniť vzhľadom na ich druh, pohlavie, vek alebo pôvod, sa musia držať a ustajňovať oddelene.4. Zvieratá musia byť chránené pred nepriaznivými poveternostnými podmienkami. Ak boli vystavené vysokým teplotám vo vlhkom počasí, musia sa ochladzovať pomocou vhodných prostriedkov.5. Podmienky a zdravotný stav zvierat sa musia kontrolovať prinajmenšom každé ráno a večer.6. Bez toho, aby boli dotknuté ustanovenia stanoveným v kapitole VI prílohy I k nariadeniu 64/433/EHS, zvieratá, ktoré počas prepravy alebo pri príchode na bitúnok podstúpili bolesť alebo utrpenie a tie zvieratá, ktoré neboli odstavené, sa musia ihneď utratiť. Ak to nie je možné, treba ich oddeliť a utratiť čo najskôr, a to prinajmenšom do nasledujúcich dvoch hodín. Zvieratá, ktoré nie sú schopné chodiť, nesmú byť na miesto porážky vlečené, ale sa musia utratiť tam, kde ležia, alebo tam, kde sa to dá a ich preprava na miesto núdzového utratenia na vozíku alebo pohyblivej plošine nesmie byť spojená so zbytočným utrpením.II. Požiadavky týkajúce sa zvierat dodávaných iným spôsobom ako v kontajneroch1. Ak majú bitúnky zariadenie na vykladanie zvierat, také zariadenie musí mať nešmykľavú podlahu a ak je to potrebné, musí byť zabezpečené bočnou zábranou. Mostíky, rampy a lávky musia byť vybavené bočnicami, zábradlím alebo inými ochrannými prostriedkami zabraňujúcimi zvieratám, aby z nich spadli. Výstupné alebo vstupné rampy musia mať minimálny možný sklon.2. Počas vykladania sa musí dávať pozor, aby sa zvieratá nevyľakali, nepodráždili, alebo aby sa s nimi zle nezaobchádzalo a zabezpečiť, aby sa neprevrátili. Zvieratá sa nesmú dvíhať za hlavu, rohy, uši, nohy, chvost alebo srsť takým spôsobom, ktorý by im spôsoboval zbytočnú bolesť alebo utrpenie. Ak je to nevyhnutné, treba ich viesť jednotlivo.3. Zvieratá sa musia presúvať opatrne. Chodby musia byť konštruované tak, aby sa riziko poranenia pre zvieratá znížilo na minimum a tak upravené, aby sa využili ich stádové pudy. Nástroje určené na vodenie zvierat sa musia používať výlučne na tento účel a iba krátkodobo. Prístroje, ktorými sa dávajú elektrické šoky, sa môžu používať iba u dospelého hovädzieho dobytka a ošípaných, ktoré sa odmietajú pohnúť, za predpokladu, že šoky netrvajú dlhšie ako dve sekundy, sú vhodne umiestnené a zvieratá majú pred sebou dostatok priestoru, aby sa mohli pohnúť. Také šoky možno aplikovať iba na svaly zadnej časti tela.4. Zvieratá sa nesmú biť, ani vystavovať tlaku, najmä ich citlivé časti tela. Predovšetkým chvosty zvierat nesmú byť pomliaždené, skrútené alebo zlomené a ich oči tiež nesmú byť zasiahnuté. Nesmú sa používať kopance a údery.5. Zvieratá sa nesmú priviesť na miesto porážky, pokiaľ nemôžu byť utratené ihneď. Ak nie sú utratené ihneď pri príchode, musia sa ustajniť v ohradách.6. Bez toho, aby boli dotknuté výnimky udelené na základe článkov 4 a 13 nariadenia 64/433/EHS, bitúnky musia byť vybavené dostatočným počtom ohrád pre primerané ustajnenie zvierat, ktoré sú chránené pred účinkami nepriaznivého počasia.7. Okrem splnenia požiadaviek, ktoré už boli stanovené v predpisoch spoločenstva, ustajnenie v ohradách musí mať:- dlážky, ktoré znížia riziko pokĺznutia na minimum a ktoré pri kontakte s nimi nespôsobia zvieratám poranenie,- primerané vetranie s prihliadnutím na tepelné a vlhkostné extrémy, ktoré možno očakávať. Ak sa vyžaduje vetranie mechanickými prostriedkami, musia sa zabezpečiť núdzové záložné zariadenia pre prípad poruchy,- umelé osvetlenie na dostatočnej úrovni, ktorá umožní kedykoľvek kontrolu všetkých zvierat, v prípade potreby musí byť k dispozícii adekvátne záložné osvetlenie,- ak je to potrebné, vybavenie na uväzovanie zvierat,- v prípade potreby dostatočné zásoby vhodnej podstielky pre všetky zvieratá ustajnené cez noc,8. Ak majú bitúnky, okrem ohrád uvedených vyššie, aj poľné ohrady bez prirodzeného úkrytu alebo tieňa, musí byť zabezpečená primeraná ochrana pred nepriaznivým počasím. Poľné ohrady musia byť udržiavané v takom stave, ktorý zabezpečí, že zvieratá nebudú vystavené mechanickému, chemickému alebo inému ohrozeniu zdravia.9. Zvieratá, ktoré neboli priamo po príchode odvedené na miesto porážky, musia mať po celý čas k dispozícii pitnú vodu z vhodných napájačiek. Zvieratá, ktoré neboli utratené do 12 hodín po príchode, musia byť nakŕmené a následne musia dostať malé množstvá potravy vo vhodných intervaloch.10. Zvieratá, ktoré sa držia na bitúnku 12 a viac hodín, musia byť ustajnené v ohradách a v prípade potreby uviazané tak, aby si mohli bez ťažkostí ľahnúť. Ak zvieratá nie sú uviazané, musí sa im krmivo poskytnúť takým spôsobom, ktorý im umožní nerušené kŕmenie.III. Požiadavky pre zvieratá dodávané v kontajneroch1. S kontajnermi, v ktorých sa prepravujú zvieratá, sa musí zaobchádzať opatrne. Nesmú sa hádzať, púšťať alebo prevracať. Ak je to možné, musia sa nakladať a vykladať horizontálne a mechanicky.2. Zvieratá, ktoré sa dodávajú v kontajneroch s perforovaným alebo pružným dnom, sa musia vykladať s osobitnou opatrnosťou, aby sa predišlo poraneniam. Ak je to potrebné, zvieratá sa musia vykladať z kontajnerov jednotlivo.3. Zvieratá, ktoré boli prepravované v kontajneroch, sa musia poraziť čo najskôr, inak musia byť, ak je to potrebné, napojené a nakŕmené v súlade s bodom II.9.--------------------------------------------------PRÍLOHA BZNEHYBNENIE ZVIERAT PRED OMRÁČENÍM, PORAZENÍM ALEBO UTRATENÍM1. Zvieratá musia byť znehybnené vhodným spôsobom tak, aby sme ich ušetrili akejkoľvek bolesti, utrpenia, rozrušenia, poranenia alebo pomliaždenín, ktorým sa dá vyhnúť.Avšak v prípade rituálneho utratenia hovädzieho dobytka je povinné znehybnenie s použitím mechanickej metódy s cieľom vyhnúť sa akejkoľvek bolesti, utrpeniu alebo rozrušeniu a akýmkoľvek poraneniam alebo pomliaždeninám zvierat.2. Nohy zvierat nesmú byť spútané a zvieratá sa nesmú pred omráčením alebo utratením zavesiť. Hydina a králiky však môžu byť zavesené s cieľom porážky, za predpokladu, že boli prijaté vhodné opatrenia, ktoré zabezpečia, že vo chvíli omráčenia sú v dostatočne uvoľnenom stave, aby mohlo byť omráčenie vykonané účinne a rýchlym spôsobom.A navyše, držanie zvieraťa v znehybňovacom systéme sa za žiadnych okolností nesmie pokladať za zavesenie.3. Zvieratá, ktoré sú omračované alebo utrácané mechanickými alebo elektrickými prostriedkami, ktoré sa prikladajú k hlave, musia byť uvedené do takej polohy, aby sa zariadenie dalo aplikovať a obsluhovať ľahko, presne a primerane dlho. Príslušný úrad však môže v prípade nepárnokopytníkov a dobytka schváliť použitie vhodných prostriedkov na obmedzenie pohybov hlavy.4. Elektrické omračovacie zariadenie sa nesmie použiť ako prostriedok krotenia alebo znehybňovania, alebo poháňania zvierat.--------------------------------------------------PRÍLOHA COMRAČOVANIE ALEBO UTRÁCANIE ZVIERAT INÝCH AKO KOŽUŠINOVÝCHI. SCHVÁLENÉ METÓDYA. Omračovanie1. Jatočná pištoľ (pištoľ s perforujúcou kovovou tyčinkou)2. Omračovanie nárazom3. Elektronarkóza4. Vystavenie pôsobeniu oxidu uhličitéhoB. Utratenie1. Pištoľ alebo puška s nábojom2. Usmrtenie elektrickým prúdom3. Vystavenie pôsobeniu oxidu uhličitéhoC. Príslušný úrad však môže pre určité živočíšne druhy schváliť dekapitáciu, dislokáciu krku a použitie vákuovej komory ako metódu utratenia za predpokladu, že sa dodrží článok 3 a že sa splnia špecifické požiadavky stanovené v bode III tejto prílohy.II. ŠPECIFICKÉ POŽIADAVKY NA OMRAČOVANIEOmračovanie zvierat sa nesmie vykonávať, pokiaľ nie je možné okamžite vykonať vykrvenie.1. Jatočná pištoľa) Nástroj musí byť umiestnený tak, aby projektil zasiahol mozgovú kôru. Predovšetkým je zakázané zasahovať dobytok do temena.Ovce a kozy sa môžu zasahovať do temena, ak prítomnosť rohov bráni použitiu zásahu do čela. V takých prípadoch zásah musí byť umiestnený bezprostredne za základňu rohov a cielený smerom do ústnej dutiny. Vykrvenie musí nastať do 15 sekúnd od výstrelu.b) Pri používaní jatočnej pištole musí príslušný pracovník vždy skontrolovať, či sa tyčka po každom výstrele strela vracia do východzej polohy. Ak sa tak nestalo, nástroj sa nesmie použiť, kým nebude opravený.c) Zvieratá sa nesmú umiestňovať do omračovacích boxov, pokiaľ operátor, ktorý ich má omračovať, nie je pripravený urobiť tak vo chvíli, keď je zviera umiestnené do boxu. Zvieratám sa nesmie znehybniť hlava, kým operátor nie je pripravený ich omráčiť.2. Omračovanie nárazoma) Je povolené výlučne s použitím mechanického prístroja, ktorým sa zasadzuje úder do lebky. Operátor sa musí presvedčiť, či sa prístroj aplikuje v správnej polohe a či sa použije správna sila náboja, v súlade s pokynmi výrobcu, aby spôsobila účinné omráčenie bez fraktúry lebky.b) Avšak v prípade malých skupín králikov, u ktorých sa používa nemechanický úder do lebky, sa operácia musí uskutočniť tak, aby zviera bolo okamžite zbavené vedomia a zostalo tak až do svojej smrti. Musia sa pritom dodržať všeobecné ustanovenia článku 3.3. ElektronarkózaA. Elektródy1. Elektródy musia byť umiestnené tak, aby zovreli mozog, čo umožní prienik prúdu mozgom. Musia sa tiež prijať príslušné opatrenia na zabezpečenie dobrého elektrického kontaktu, predovšetkým sa musí odstrániť prebytočná vlna alebo navlhčiť koža.2. Ak sa zvieratá omračujú jednotlivo, prístroj musí:a) obsahovať zariadenie, ktoré meria impedanciu napätia a zabraňuje činnosti prístroja, keď nemôže ním prechádzať minimálne množstvo prúdu;b) obsahovať zvukový alebo vizuálny indikátor, ktorý ukazuje dĺžku použitia u jedného zvieraťa, pričom je umiestnený tak, aby ho operátor jasne videl;c) byť napojený na zariadenie, ktoré ukazuje napätie a intenzitu prúdu, pričom je umiestnené tak, aby ho operátor jasne videl.B. Omračovanie vo vodnom kúpeli1. Ak sa na omračovanie hydiny používa vodný kúpeľ, hladina vody musí byť nastaviteľná tak, aby bol zabezpečený dobrý kontakt s hlavou vtáka.Intenzitu a dĺžku použitia prúdu v tomto prípade stanoví príslušný úrad tak, aby bolo zaručené, že zviera je ihneď upadne do bezvedomia a zostane v stave bezvedomia až do svojej smrti.2. Ak sa hydina omračuje vo vodnom kúpeli po skupinách, musí sa udržiavať také napätie, ktoré vystačí na produkciu prúdu, ktorý má účinnú intenzitu na to, aby omráčil každý kus.3. Musia sa prijať vhodné opatrenia, ktoré zabezpečia, aby prúd prechádzal správne, predovšetkým musia byť dobré elektrické kontakty a navlhčený kontakt medzi končatinami a závesnými hákmi.4. Vodný kúpeľ pre hydinu musí mať primeranú veľkosť a hĺbku prispôsobenú pre typ porážanej hydiny a nesmie pri vstupe pretekať. Elektróda, ktorá je ponorená vo vode, musí zodpovedať dĺžke kúpeľa.5. V prípade potreby musí byť k dispozícii pracovná sila.4. Vystavenie pôsobeniu oxidu uhličitého1. Koncentrácia oxidu uhličitého na omračovanie ošípaných musí byť minimálne 70 objemových percent.2. Komora, v ktorej sú ošípané vystavované plynu a zariadenie, ktoré sa používa na prepravu ošípaných cez komoru, musia byť navrhnuté, skonštruované a udržiavané tak, aby sa predišlo poraneniu ošípaných a stlačeniu hrudníka a aby mohli zostať vo vzpriamenej polohe až kým nestratia vedomie. Prepravník a komora musia mať vhodné osvetlenie, ktoré umožní ošípaným vidieť ostatné zvieratá a ich okolie.3. Komora musí byť vybavená zariadeniami na meranie koncentrácie plynu v momente najsilnejšieho pôsobenia a poplašným zariadením, ktoré ohlási jasne rozoznateľným vizuálnym a akustickým signálom, ak koncentrácia oxidu uhličitého klesne pod požadovanú úroveň.4. Ošípané sa musia umiestniť do ohrád alebo kontajnerov, v ktorých sa môžu navzájom vidieť a prepraviť do plynovej komory do 30 sekúnd od ich vstupu do zariadenia. Musia sa čo najrýchlejšie prepraviť od vchodu do miesta maximálnej koncentrácie plynu a jeho pôsobeniu musia byť vystavené tak dlho, aby zostali v bezvedomí až do ich smrti.III. ŠPECIFICKÉ POŽIADAVKY NA UTRATENIE ZVIERAT1. Pištoľ alebo puška s nábojmiTieto postupy, ktoré sa môžu používať na utratenie rôznych druhov zvierat a predovšetkým veľkej chovnej zveri a jelenej zveri podliehajú schváleniu príslušným úradom, ktorý musí zabezpečiť hlavne to, aby ich používali pracovníci s patričnou kvalifikáciou a v zhode so všeobecnými ustanoveniami článku 3 tohto nariadenia.2. Dekapitácia a dislokácia krkuTieto postupy, ktoré sa výlučne používajú na utrácanie hydiny, podliehajú schváleniu príslušným úradom, ktorý musí zabezpečiť hlavne to, aby ich používali pracovníci s patričnou kvalifikáciou a v zhode so všeobecnými ustanoveniami článku 3 tohto nariadenia.3. Utratenie elektrickým prúdom a oxidom uhličitýmPríslušný úrad môže schváliť utratenie rôznych druhov zvierat týmito postupmi za predpokladu, že okrem všeobecných ustanovení článku 3 sa dodržia osobitné ustanovenia stanovené v bode II (3) a (4) tejto prílohy. S týmto cieľom môže tiež stanoviť intenzitu a dobu použitia elektrického prúdu, ako aj koncentráciu a dobu trvania expozície oxidom uhličitým.4. Vákuová komoraTáto metóda sa používa výlučne na utrácanie bez vykrvenia určitých druhov zvierat, ktoré sú určené na konzumáciu a patria k chovným druhom zveri (prepelice, jarabice, bažanty), podlieha schváleniu príslušným úradom, ktorý zabezpečí, okrem zhody s požiadavkami stanovenými v článku 3, aby:- boli zvieratá umiestnené do vzduchotesnej komory, v ktorej sa vákuum rýchlo vytvorí pomocou výkonnej elektrickej pumpy,- sa vákuum udržiavalo až do smrti zvierat,- boli zvieratá v skupinách umiestnené do prepravných kontajnerov, ktoré možno vložiť do vákuovej komory navrhnutej na tento účel.--------------------------------------------------PRÍLOHA DVYKRVOVANIE ZVIERAT1. U zvierat, ktoré sú omráčené, musí vykrvovanie začať čo najskôr po omráčení a musí sa vykonať tak aby vykrvácanie bolo rýchle, silné a úplné. V každom prípade sa vykrvenie musí uskutočniť skôr, ako zviera nadobudne vedomie.2. Všetky zvieratá, ktoré boli omráčené, musia byť vykrvené incíziou aspoň jednej z krčnicových tepien alebo ciev, ktoré z nich vychádzajú.Po incízii ciev sa na zvieratách nesmú vykonávať žiadne ďalšie úpravy, ani elektrická stimulácia skôr, ako skončí vykrvenie.3. Ak je za omračovanie, zavesovanie, zdvíhanie a vykrvovanie zvierat určený pracovník, tento pracovník musí vykonať tieto operácie postupne najprv na jednom zvierati, a až potom na ďalšom.4. Ak sa hydina vykrvuje na automatickom zariadení na podrezávanie krkov, musí byť k dispozícii aj pracovná sila, aby v prípade poruchy prístroja vykonala okamžité utratenie hydiny.--------------------------------------------------PRÍLOHA EPOSTUP UTRÁCANIA ZVIERAT NA ÚČELY BOJA PROTI CHOROBÁMSchválené metódyKaždá metóda schválená na základe prílohy C, ktorá zaručí istú smrť.Okrem toho môže príslušný úrad v súlade so všeobecnými ustanoveniami článku 3 tejto smernice povoliť použitie ďalších postupov utrácania vnímavých zvierat, pokiaľ sa uistí, že:- v prípade použitia postupov, ktoré nespôsobia okamžitú smrť (napríklad jatočná pištoľ s hrotom) sa prijmú vhodné opatrenia, aby boli zvieratá utratené čo najskôr a v každom prípade ešte predtým ako nadobudnú vedomie,- do konštatovania smrti zvierat sa na nich nevykonajú žiadne iné zásahy.--------------------------------------------------PRÍLOHA FPOSTUPY UTRÁCANIA KOŽUŠINOVÝCH ZVIERATI. Schválené postupy1. Mechanické nástroje perforujúce mozog.2. Aplikácia letálnej dávky prípravku s anestetickými účinkami.3. Usmrtenie elektrickým prúdom so zástavou srdca.4. Expozícia CO.5. Expozícia chloroformu.6. Expozícia CO2.Príslušný úrad rozhodne o najvhodnejšom spôsobe utrácania rôznych druhov zvierat, ktorých sa to týka a to pri rešpektovaní všeobecných ustanovení článku 3 tejto smernice.II. Špecifické požiadavky1. Mechanické nástroje perforujúce mozoga) Nástroje musia byť umiestnené tak, aby projektil prenikol do mozgovej kôry.b) Použitie tohto spôsobu je povolené len za predpokladu, že sa ihneď po nej vykoná vykrvenie.2. Aplikácia letálnej dávky prípravku s anestetickými účinkamiPovolené sú len také anestetiká, ktorých dávka a spôsoby aplikácie vyvolávajú ihneď stav bezvedomia s následnou smrťou.3. Usmrtenie elektrickým prúdom so zástavou srdcaElektródy musia byť umiestnené tak, aby zovierali mozog a srdce, pričom minimálna intenzita prúdu musí vyvolať okamžite stav bezvedomia a zástavu srdcu. U líšok však, pri aplikácii elektród do ústnej dutiny a do konečníka, sa musí aplikovať prúd minimálne tri sekundy s priemernou intenzitou 0,3 ampérov.4. Expozícia COa) Komory, v ktorých sú zvieratá vystavené plynu, musia byť koncipované, skonštruované a udržované tak, aby sa zabránilo zraneniu zvierat a zároveň aby bolo možné ich sledovanie.b) Zvieratá nesmú byť zavedené do komôr skôr, než koncentrácia kysličníku uhoľnatého dodávaná zo 100 % zdroja CO, v nich dosiahne minimálne jedno objemové percento.c) Plyn, produkovaný prístrojom špeciálne prispôsobeným na tento účel, môže byť použitý k utrácaniu lasíc a činčíl za predpokladu, že testy použitého plynu preukázali, že:- bol vhodným spôsobom ochladený,- bol dostatočným spôsobom filtrovaný,- je zbavený všetkých dráždivých látok alebo plynov- a že zvieratá sú vkladané do komôr, až keď koncentrácia kysličníka uhoľnatého v nich dosiahne minimálne jedno objemové percento.d) Inhalovanie plynu musí najprv vyvolať hlboké celkové znecitlivenie, a potom spôsobiť istú smrť.e) Zvieratá musia zostať v komorách až pokiaľ nie sú mŕtve.5. Expozícia chloroformomExpozícia chloroformom sa môže použiť na utrácanie činčíl za predpokladu, že:a) komory, v ktorých sú zvieratá vystavené pôsobeniu plynu, sú koncipované, skonštruované a udržované tak, aby sa zabránilo zraneniu zvierat a aby bolo možné ich sledovať;b) zvieratá sú vložené do komory, až keď obsahuje nasýtenú zmes chloroformu a vzduchu;c) inhalovanie musí najprv vyvolať celkové hlboké znecitlivenie, a potom privodiť istú smrť;d) zvieratá zostávajú v komorách, až pokiaľ nie sú mŕtve.6. Vystavenie CO2Oxid uhličitý sa môže použiť na utrácanie lasíc a činčíl za predpokladu, že:a) komory v ktorých sú zvieratá vystavené pôsobeniu plynu, sú koncipované, skonštruované a udržované tak, aby sa zabránilo zraneniu zvierat a bolo možné ich sledovanie;b) zvieratá sú vložené do komôr až v okamihu, keď ich atmosféra dosiahne najsilnejšiu možnú koncentráciu CO2, dodávanú zo 100 % zdroja oxidu uhličitého;c) inhalovanie vyvolá najprv hlboké celkové znecitlivenie, a potom spôsobí istú smrť;d) zvieratá zostávajú v komorách, až pokiaľ nie sú mŕtve.--------------------------------------------------PRÍLOHA GUTRÁCANIE NADPOČETNÝCH KURČIAT A EMBRYÍ V ODPADE LIAHNÍI. Schválené postupy utrácania kurčiat1. Použitie mechanického zariadenia, ktoré spôsobí rýchlu smrť.2. Expozícia CO2.3. Príslušný úrad však môže povoliť aj iné vedecky uznávané postupy utrácania za predpokladu, že rešpektujú všeobecné ustanovenia článku 3.II. Špecifické požiadavky1. Použitie mechanického zariadenia, ktoré spôsobí rýchlu smrťa) Zvieratá sa musia utratiť mechanickým zariadením s rýchlo rotujúcimi britvami alebo paličkami z polystyrénu;b) Kapacita prístroja musí byť postačujúca na to, aby všetky zvieratá boli ihneď usmrtené, a to aj v prípade, keď sú ošetrované veľké počty zvierat.2. Expozícia oxidom uhličitýma) Zvieratá musia byť umiestnené do atmosféry obsahujúcej čo možno najsilnejšiu koncentráciu oxidu uhličitého dodávaného zo 100 % zdroja oxidu uhličitého.b) Zvieratá musia zostať v tejto atmosfére, až pokiaľ nie sú mŕtve.III. Schválený postup pre utrácanie embryí1. Pre okamžité usmrtenie živých embryí musia byť všetky odpady z liahne ošetrené mechanickým zariadením uvedeným v bode II (1).2. Príslušný úrad však môže schváliť použitie iných vedecky uznávaných postupov utrácania zvierat za predpokladu, že rešpektujú všeobecné ustanovenia článku 3.--------------------------------------------------